Atlas I

Atlas I bola americká nosná raketa, používaná od začiatku 90. rokov. Značenie Atlas I môže mýliť, pretože predchádzajúce rakety boli značené písmenami, v prípade rakety Atlas I ide však o rímsku číslicu 1. 

Raketa je odvodená od jej predchodcu, Atlas Centaur. Väčšina kľúčových komponentov je rovnaká, ale navigačný a ovládací systém bol výrazne vylepšený. Staré analógové výpočtové jednotky boli nahradené novými, plne digitálnymi. Konštrukčne išlo o staršiu verziu Atlas G/H, používanú v rokoch 1982-1987, s pripojeným druhým stupňom Centaur. Predchádzajúce verzie G/H boli určené na lety typu jeden stupeň na orbit (resp. 1,5 stupňa) a preto mali navigačný systém integrovaný v prvom stupni. Atlas I bol však prepracovaný a navigačná jednotka bola umiestnená v druhom stupni (podľa vzoru predchádzajúcich rakiet Atlas-Centaur). Výrobu a vývoj zabezpečovala spoločnosť General Dynamics, neskôr prevzatá Lockheed. 

Atlas I sa používala paralelne s raketou Atlas II a Delta II do roku 1997.

 Štarty 

 Dátum Náklad výsledok Poznámka 25. júl 1990 CRRES úspech Prvý let. 18. apríl 1991 Yuri 3H zlyhanie Zlyhanie turbočerpadla stupňa Centaur. 14. marec 1992 Galaxy 5 úspech  22. august 1992 Galaxy 1R zlyhanie Zlyhanie turbočerpadla stupňa Centaur. 25. marec 1993 UHF F-1 zlyhanie Zlyhanie motora prvého stupňa.  3. september 1993 UHF F-2 (USA-95) úspech  13. apríl 1994 GOES-8 (GOES-I) úspech  24. jún 1994 UHF F-3 (USA-104) úspech  23. máj 1995 GOES-9 úspech  30. apríl 1996 Beppo-SAX úspech  25. apríl 1997 GOES-10 úspech Posledný let Atlasu I.

 Pozri aj 

Atlas (raketa)
Centaur (raketový stupeň)

 Externé odkazy 
http://www.astronautix.com/lvs/atlas.htm

Kategória:Nosné rakety USA